पाएं अपने शहर की ताज़ा ख़बरें और फ्री ई-पेपरडाउनलोड करें
लाॅकडाउन के पहले दिन शहर में अनलाॅक जैसे हालात रहे। दुकानदाराें व वाहन चालकाें ने जमकर नियम ताेड़े। पुलिस ऐसी दुकानाें के सामने से गुजरती रही लेकिन कार्रवाई नहीं की। सनाैली राेड वाली सब्जी मंडी में सुबह ही रेहड़ी व फड़ी वालाें ने ग्राहकाें की भीड़ जमा कर ली। सूचना पर मार्केट कमेटी टीम ने दुकानदाराें के सामान जब्त किए।
रेलवे राेड, 8 मरला चाैक, एसडी काॅलेज राेड काे छाेड़कर अन्य बाजाराें में दुकानदाराें ने चाेरी छिपे दुकानदारी चलाई। वैष्णो ढाबे ताे जीटी राेड समेत अन्य सड़काें व बाजाराें में भी खुले रहे। कई बाजाराें में दुकानदाराें ने आधे शटर खाेलकर दुकानाें के भीतर ग्राहकाें की भीड़ जमा करके सामान बेचते नजर आए।
किला क्षेत्र में सबसे ज्यादा चाेरी छिपे खुली दुकान
भास्कर टीम ने सुबह 10:30 से 11:30 बजे तक सनाैली राेड पर हैदराबादी हॉस्पिटल के सामने, असंध राेड पर लाल बत्ती चाैक के पास और सेक्टर-11/12 वाली मुख्य सड़क पर स्थित मेडिकल स्टाेर के सामने के हालात देखे। हर जगह 5 से 10 ग्राहकाें की भीड़ मिली। दाेपहर के समय भीड़ कम हुई ताे शाम के समय फिर से यही आलम हाे गया। कहीं भी ग्राहक साेशल डिस्टेंसिंग का पालन करते नहीं मिले।
दाैड़ते रहे ऑटाे, टैक्सी व राेडवेज बसें
जीटी राेड समेत अन्य मार्गाें पर ऑटाे, टैक्सी व राेडवेज बसें दिनभर दाैड़ती रहीं। कार व बाइकाें पर सवार हाेकर युवाओं की टाेलियां सड़काेें पर घूमती रहीं। संजय चाैक व लाल बत्ती समेत एकाध चाैक पर पुलिस कर्मी तैनात दिखाई दिए। इसका लाेगाें ने जमकर फायदा उठा। कई बाजार व व्यापारिक संगठनाें ने इसका विराेध भी किया।
संयुक्त व्यापार मंडल समिति के प्रधान राजेश सूरी, इंसार बाजार देवी मंदिर राेड के प्रधान सुशील भराड़ा व इंसार बाजार लाल बत्ती चाैक के प्रधान गाैरव लीखा ने कहा सिर्फ दुकानाें बंद करने से काेराेना की चेन नहीं टूटेगी, लाेगाें की आवाजाही राेकना बहुत जरूरी है। बिना काम घूमने वालों और चोरी छिपे दुकान खोलने वालों पर सख्ती जरूरी है।
सब्जी मंडी में लगने वाली भीड़ पर भी नजर डाले जिला प्रशासन
भास्कर टीम 2 दिनाें से आजार नगर रेलवे फाटक के पास लगने वाली सब्जी मंडी का दाैरा कर रही है। यहां पर राेजाना शाम 5 बजे के बाद ही भीड़ जुटना शुरू हाे जाती है। साेमवार शाम 6:35 बजे भी पहुंची ताे भारी भीड़ मिली।
मार्केट कमेटी सचिव नरेश मान ने बताया कि उन्हाेंने सनाैली राेड सब्जी मंडी में भीड़ का पता चलते ही कार्रवाई की है। आजाद नगर रेलवे फाटक वाली अवैध सब्जी मंडी काे भी शाम के बंद कराया जाएगा। जाे भी रेहड़ी या फड़ी लगाये मिलेगा, उसका सामान जब्त किया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva awa_Deva hin_Deva hin_Deva bho_Deva hin_Deva hin_Deva zho_Hant eng_Latn